आजाद काश्मीर

आजाद जम्मू ओ काश्मीर भा आजाद काश्मीर, नाममात्र खाती खुदशासित राजनीतिक इकाई ह आ पाकिस्तान द्वारा प्रशासित होला। ई क्षेत्र भारत के अधिकार वाला जम्मू काश्मीर राज्य के पच्छिम में पड़े ला आ पहिले के समय में जम्मू काश्मीर राजघराना के राज में शामिल रहल।

आजाद काश्मीर, बड़हन इकाई काश्मीर के हिस्सा भर हवे जे पर लंबा समय से भारत आ पाकिस्तान के बीचा में बिबाद चल रहल बा। एह राज्यक्षेत्र के सीमा उत्तर में पाकिस्तान के आधिकार वाला गिलगित-बल्तिस्तान से सटे ला आ एह दुनों क्षेत्र के मिला के यूनाइटेड नेशंस "पाक-प्रशासित काश्मीर" के नाँव से बोलावे ला जबकि भारत एकरा के "पाक-आधिकृत काश्मीर" (पीओके) के नाँव देला। आजाद कश्मीर साइज के हिसाब से गिलगित-बल्तिस्तान के मात्र छठवाँ हिस्सा के बरोबर बा। आजाद कश्मीर के पच्छिम में पाकिस्तान के खैबर-पख्तूनख्वाँ राज्य बा आ एकरे दक्खिन में पाकिस्तान के पंजाब प्रांत बाटे। आजाद काश्मीर के पूरुब में भारत के जम्मू अउरी काश्मीर राज्य भा आ इनाहन के बीचा के सीमा लाइन ऑफ कंट्रोल (एलओसी) हवे। आजाद काश्मीर के कुल रकबा 13,297 वर्गकिलोमीटर बा आ 2017 के जनगणना अनुसार कुल जनसंख्या 40,45,366 बाटे।

प्रशासनिक बिभाजन
ई इलाका प्रशासन के हिसाब से तीन गो डिवीजन में बाँटल गइल बा, ओकरे बाद कुल दस गो जिला सभ में बिभाजन कइल गइल बा:
डिवीजनजिलाजिला के रकबा (किमी²)जनसंख्या (2017 जनगणना)जिला के मुख्यालयमीरपुर|1,010456,200न्यू मीरपुर सिटीकोटली|1,862774,194कोटलीभिंबेर|1,516|420,624भिंबेरमुजफ्फराबाद |1,642मुजफ्फराबादझेलम घाटी|854230,529झेलम घाटीनीलम घाटी|3,621|191,251आठमुकामपुंछ|855|500,571रावलाकोटहवेली|600|152,124फारवर्ड कहुटाबाग़|768|371,919बाग़सुधनोती|569|297,584पलान्द्रीकुल10 जिला13,2974,045,366मुजफ्फराबाद

इहो देखल जाय
 लाइन ऑफ कंट्रोल
 काश्मीर

संदर्भ

बाहरो कड़ी

 Government of Azad Jammu and Kashmir
 AJ&K Planning and Development Department

श्रेणी:काश्मीर
श्रेणी:पाकिस्तान के प्रांत